ΓΡΑΠΤΗ ΕΡΩΤΗΣΗ E-0321/01

υποβολή: Roberta Angelilli (UEN) προς την Επιτροπή

(13 Φεβρουαρίου 2001)

Θέμα: Παράλειψη αξιολόγησης περιβαλλοντικών επιπτώσεων για τις βραχώδεις ακτές του Antignano

Στην επαρχία του Λιβόρνο και συγκεκριμένα στην παραλία, στις βραχώδεις ακτές του Antignano, εξακριβώθηκε η κατασκευή μιας εγκατάστασης θαλασσίων λουτρών που ξεκίνησε χωρίς να ζητηθεί οικοδομική άδεια αλλά με μία απλή δήλωση έναρξης δραστηριοτήτων και προπάντων χωρίς αξιολόγηση των επιπτώσεων στο περιβάλλον.

Δεδομένου ότι η καταστροφή του τοπίου είναι μία μορφή βαρβαρότητας και ότι η εγκατάσταση πιθανόν να χρηματοδοτήθηκε με πόρους προερχομένους από την Ευρωπαϊκή Ένωση ζητείται από την Επιτροπή:

1. να εξακριβώσει τα διάφορα διαδικαστικά στάδια που κατέστησαν δυνατή την κατασκευή της εγκατάστασης αυτής"

2. να παράσχει τις πληροφορίες που έχει στη διάθεσή της σχετικά με τις πιθανές χρηματοδοτήσεις του έργου αυτού"

3. να διατυπώσει κάποια γενική άποψη για την όληπόθεση.

Απάντηση της κας Wallstrm εξ ονόματος της Επιτροπής

(26 Απριλίου 2001)

Η Οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων δημοσίων και ιδιωτικών έργων στο περιβάλλον(1), ορίζει ότι τα έργα που ενδέχεται να έχουν σημαντικές επιπτώσεις στο περιβάλλον, ως εκ της φύσεως, θέσεως ή μεγέθους των,πόκεινται σε εκτίμηση των επιπτώσεών τους (εκτίμηση περιβαλλοντικών επιπτώσεων (ΕΠΕ)). Οι κατηγορίες έργων που καλύπτονται από την Οδηγία είναι εγγεγραμμένες στα δύο παραρτήματα. Τα εγγεγραμμένα στο παράρτημα Ι έργα απαιτούν διαδικασία ΕΠΕ. Βάσει του άρθρου 4 παράγραφος 2, τα έργα των κατηγοριών που είναι εγγεγραμμένες στο παράρτημα ΙΙπόκεινται σε ΕΠΕ όταν τα κράτη μέλη θεωρούν ότι τα χαρακτηριστικά τους το επιβάλλουν.

Δυνάμει της οδηγίας 97/11/ΕΚ του Συμβουλίου της 3ης Μαρτίου 1997, η οποία τροποποίησε την οδηγία 85/337/ΕΟΚ(2), για τα εγγεγραμμένα στο παράρτημα ΙΙ έργα, τα κράτη μέλη οφείλουν να καθορίζουν, κατά περίπτωσιν, ή βάσει ορίων ή κριτηρίων που καθορίζουν τα κράτη μέλη, κατά πόσον το έργο πρέπει ναπόκειται σε ΕΠΕ. Ωστόσο, τα έργα των οποίων οι αιτήσεις αδείας είχανποβληθεί σε αρμόδια αρχή πριν από τις 14 Μαρτίου 1999, διέπονται από τις διατάξεις της Οδηγίας 85/337/ΕΟΚ, (προτού αυτή τροποποιηθεί).

Το έργο στο οποίο αναφέρεται το Αξιότιμο Μέλος του Κοινοβουλίου, δηλαδή κατασκευές σε παραθαλάσσιο συγκρότημα, δεν περιγράφεται επαρκώς ούτως ώστε να δυνηθεί η Επιτροπή να εκτιμήσει το κατά πόσον μπορεί να θεωρηθεί ως καλυπτόμενο από το πεδίο εφαρμογής της προαναφερθείσας Οδηγίας.

Βάσει των πληροφοριών που παρέσχε το Αξιότιμο Μέλος του Κοινοβουλίου, δεν είναι επί του παρόντος δυνατό να διαπιστωθεί παράβαση του κοινοτικού δικαίου, εφόσον δεν συντρέχουν σχετικοί λόγοι.

Η έλλειψη προσδιορισμού του έργου στο οποίο αναφέρεται το Αξιότιμο Μέλος του Κοινοβουλίου δυσκολεύει την επαλήθευση ή μη μιας εικαζόμενης χρηματοδότησης των εν λόγω κολυμβητικών εγκαταστάσεων. Σύμφωνα με τα στοιχεία που διαβίβασαν οι περιφερειακές αρχές, ένα έργο με τίτλο Bagni Fiume στην ακτή του Antignano και το οποίο αφορούσε την ανακαίνισηφιστάμενων εγκαταστάσεων, χρηματοδοτήθηκε δυνάμει του μοναδικού εγγράφου προγραμματισμού για τον στόχο 2 κατά την περίοδο προγραμματισμού 1997-1999.

(1) ΕΕ L 175 της 5.7.1985.

(2) ΕΕ L 73 της 14.3.1997.